สวัสดีครับคุณ ผมขอปรึกษาเรื่องผิวนะครับ คือว่าเมื่อหลายวันก่อนผมรู้สึกคันตรงบริเวณคางด้านซ้ายครับ พอวันต่อมามันเริ่มเป็นวงขนาดนิ้วหัวแม่มือเห็นได้ชัดครับแล้ววันต่อๆมาก็เริ่มเป็นขุยครับ ต่อจากนั้นเมื่อ 2-3 วันที่ผ่านมาผมเอานิ้วไปแตะดูครับ หนังมันลอกออกมาได้และผิวบริเวณในวงจะด้านครับ คราวนี้จะคันน้อยลงและเริ่มแสบขึ้นครับผมอยากทราบครับว่าสาเหตุมาจากอะไร เป็นโรคอะไรหรือไม่ แล้วผมควรจะทำอย่างไรให้วงแผลตรงนี้หายไปครับ
สวัสดีค่ะ GongKubZอาการคันบริเวณคางด้านซ้ายและลอกเป็นุขยเป็นวงนั้น อาจจะเกิดได้จากหลายสาเหตุค่ะเช่นผื่นผิวหนังอักเสบจากภูมิแพ้ การแพ้สารสัมผัสที่แพ้ หรืออีกโรคหนึ่งที่มีลักษณะเป็นขุยเป็นวงคันมากได้เช่นกันก็คือเชื้อราในกลุ่มกลากค่ะ ผิวแห้ง ผดร้อนจากเหงื่อก็ยังเป็นไปได้โดยการให้ได้การวินิจฉัย จะต้องเห็นรอยโรคจริง และนำขุยจากรอยโรคไปตรวจหาเชื้อราร่วมด้วยค่ะ ดังนั้นถ้าผื่นดังกล่าวลุกลาม คันมาก ไม่ยุบไป ควรไปพบแพทย์เพื่อตรวจเพิ่มเติมเบื้องต้นไม่ไปแกะเกาบริเวณดังกล่าวเพื่อหลีกเลี่ยงการติดเชื้อแบคทีเรียซ้ำซ้อน ใช้นำเปล่าหรือน้ำสบู่อ่อนๆล้างเบาๆภายนอก ไม่เอายาอะไรไปทาเอง รักษาความสะอาดที่ผิวหนัง ไม่ให้เกิดการอับชื้น